శుక్రవారం (జూలై 28) దుల్కర్ సల్మాన్ పుట్టినరోజు సందర్భంగా ‘మహానటి’లో ఆయన రూపాన్ని విడుదల చేశారు నిర్మాతలు. మహానటి సావిత్రి జీవితం ఆధారంగా నాగ్ అశ్విన్ దర్శకత్వంలో రూపొందుతోన్న ‘మహానటి’ చిత్రంలో జెమినీ గణేశన్ పాత్రను దుల్కర్ పోషిస్తున్న విషయం తెలిసిందే. సి. అశ్వినీదత్ సమర్పణలో స్వప్న సినిమా పతాకంపై స్వప్నా దత్ ఈ చిత్రాన్ని నిర్మిస్తున్నారు. టైటిల్ రోల్ను కీర్తి సురేశ్ చేస్తుండగా, చిత్రానికి కీలకమైన మరో పాత్రలో సమంత నటిస్తున్నారు. తమిళంలో ‘నడిగై తిలగమ్’ పేరుతో తెలుగుతో పాటు ఏక కాలంలో ఈ సినిమా తయారవుతోంది. ‘‘ఉన్నది ఒకే జన్మైతే..?’’ అనే జెమినీ గణేశన్ మాటల్ని ఉటంకిస్తూ దుల్కర్ ఫస్ట్లుక్ను బ్లాక్ అండ్ వైట్లో విడుదల చేయడం గమనార్హం. దీనికి దుల్కర్ ఆనందాన్ని వ్యక్తం చేశారు. ‘‘మహానటి సినీ బృందం నుంచి భలే లవ్లీ సర్ప్రైజ్! నాగి (నాగ్ అశ్విన్), స్వప్న, ప్రియాంక, వండర్ఫుల్ అశ్వినీదత్ గారు, సినిమాకు సంబంధించిన అందరికీ థాంక్స్’’ అని ఆయన ట్వీట్ చేశారు. మిక్కీ జె. మేయర్ స్వరాలు కూరుస్తున్న ఈ చిత్రానికి హాలీవుడ్ సినిమాటోగ్రాఫర్లు డానీ సంచెజ్, లోపెజ్ పని చేస్తున్నారు.
sukravaaram (juulai 28) dulkar salman puttinaroju sandarbhamgaa ‘mahanati’loo aayana roopaanni vidudala chesaru nirmaatalu. mahanati saavitri jeevitam aadhaaramgaa nag ashwin darsakatvamlo roopondutoonna ‘mahanati’ chitramlo jemini ganesan paatranu dulkar pooshistunna vishayam telisinde. si. ashwineedat samarpanalo swapna sinima pataakampai swapna dath ee chitraanni nirmistunnaaru. titil rolnu keerti suresh chestundagaa, chitraaniki keelakamaina maro paatralo samanta natistunnaaru. tamilamlo ‘nadigai tilagam’ paerutho telugutho paatu eka kaalamlo ee sinima tayaaravutondi. ‘‘unnadi oke janmaite..?’’ ane jemini ganesan maatalni utankistuu dulkar fastluknu black and vaitlo vidudala cheyadam gamanarham. deeniki dulkar aanandaanni vyaktam chesaru. ‘‘mahanati cinee brundam nunchi bhale lavli surprise! naagi (nag ashwin), swapna, priyaanka, vanderful ashwineedat gaaru, sinimaaku sambandhinchina andarikee thanks’’ ani aayana tweet chesaru. mikki je. meyar swaraalu kuurustunna ee chitraaniki halivud cinematographerlu daani sanchez, lopez pani chestunnaru.